Държавен вестник, бр. 103, 2011 г., стр. 13

БРОЙ  103	
Д Ъ Р Ж А В Е Н  В Е С Т Н И К 	
СТР.  13  
р) изготвяне на отговори и становища по 
постъпили жалби, сигнали и предложения 
съгласно функционалната компетентност на 
отдела;
2. отдел „Превантивна дейност“ с направ­
ления „Екологична оценка (ЕО) и оценка на 
въздействието върху околната среда (ОВОС)“, 
„Биологично разнообразие, защитени тери­
тории и зони“ и „Специализирани регистри“ 
извършва дейности, свързани със:
а) процедиране по ЕО и ОВОС и/или по 
оценка за съвместимостта (ОС) с предмета 
и целите на опазване на защитените зони;
б) опазване на елементите на Националната 
екологична мрежа, биологичното разнообразие 
и генетично модифицирани организми, как­
то и устойчивото използване на биологични 
ресурси;
в) организация на процеса на участие на 
обществеността при вземане на решения в 
областта на околната среда;
г) изготвяне и предоставяне на информация 
за състоянието на околната среда съгласно 
изискванията на ЗООС, в т. ч. за включването 
на базата данни за състоянието на околната 
среда и по годишните доклади за състоянието 
на околната среда на територията на РИОСВ;
д) поддържане и управление на локални 
информационни масиви и бази данни за със­
тоянието на околната среда;
е) изготвяне на отговори – становища по 
постъпили жалби, сигнали и предложения 
съгласно функционалната компетентност на 
отдела.
Г л а в а  т р е т а
ФУНКЦИИ И ЗАДАЧИ
Чл. 12. При провеждане на своята дейност 
РИОСВ има регулиращи, информационни и 
контролни функции.
Чл. 13. (1) При осъществяване на регулира­
щите функции РИОСВ разработва или участва 
в разработването на документи в областта на 
опазването на околната среда и устойчивото 
ползване на природните ресурси и провежда 
на регионално равнище дейности, свързани с 
политиката на държавата в тази област.
(2) При осъществяване на функциите по 
ал. 1 РИОСВ изпълнява произтичащите от 
законовите и подзаконовите нормативни ак­
тове задачи, включително и:
1. участие с един или няколко представи­
тели във:
а) комисиите за рекултивация на нарушени 
терени;
б) общинските и областните експертни 
съвети по устройство на територията и На­
ционалния експертен съвет по устройство 
на територията за приемане на проекти и 
технически решения за водоснабдителните и 
канализационните системи, вкл. и селищни 
пречиствателни станции за питейни и отпадъч­
ни води, както и за разглеждане и приемане 
на устройствени планове, проекти и решения; 
в) техническите съвети при регионалните 
управления на горите за приемане на решения 
относно лесоустройствени проекти, планове 
и програми; 
г) програмните съвети за оценка и управ­
ление на качеството на атмосферния възух, 
създадени с цел разработване на програмите 
за намаляване на нивата на замърсителите в 
атмосферния въздух по чл. 27 ЗЧАВ;
д) междуправителствените и междуведом­
ствените комисии по екологични проблеми 
на прилежащата територия; 
е) комисии за определяне състоянието на 
популациите или находищата на уязвими жи­
вотински или растителни видове във връзка с 
опазването и устойчивото им ползване;
ж) областни комисии за защита на насе­
лението при бедствия, аварии и катастрофи;
з) комисии за промяна предназначението 
на земеделските земи;
и) обществени обсъждания на проекти 
на планове за управление на национални и 
природни паркове, публично обсъждане на 
изпълнението на планове за управление;
к) комисии за установяване на щети, на­
несени от защитени видове;
л) областни комисии по Закона за общест­
вените поръчки, за случаи по Закона за отго­
ворността за предотвратяване и отстраняване 
на екологични щети (ЗОПОЕЩ);
2. произнасяне, утвърждаване или съгла­
суване в съответствие с нормативните изис­
квания на:
а) общинските програми за намаляване 
нивата на замърсителите на атмосферния въз­
дух, както и общинските оперативни планове 
за действие съгласно изискванията на ЗЧАВ;
б) програмите за управление на дейностите 
по отпадъците;
в) по обстоятелствата, свързани с преценка 
на искането за заустване на отпадъчни води 
и по емисионните нива по реда на чл. 13 от 
Наредба № 2 от 2011 г. за издаване на разре­
шителни за заустване на отпадъчни води във 
водни обекти и определяне на индивидуалните 
емисионни ограничения на точкови източници 
на замърсяване;
3. разработване на:
а) планове за действие при екологични 
инциденти;
б) режими на ползване на биологични 
ресурси.
(3) Дейността по ал. 2 се извършва след 
предварително съгласуване с компетентните 
органи в случаите, предвидени в норматив­
ните актове.